Lav et referat af nedenstående tekst:

Tekst:
- Jeg er stolt af at være italiener lige nu. Det er jeg selvfølgelig altid, men det er noget helt særligt i dag. Carlo Liberati er født og opvokset i Italien, men de seneste 30 år har han tilbragt i det nordjyske, hvor han blandt andet ejer delikatessen La Bottega i Aalborg. Kærligheden til Gli Azurri, de azurblå som landets fodboldherrer kaldes, er dog ikke forsvundet selvom han bor i Danmark. Gårsdagens EM-triumf var derfor kulminationen på en fantastisk turnering for Carlo Liberati og alle andre, som har en forkærlighed for italienerne. - Det var hårdt, men velfortjent synes jeg. Jeg troede på sejr, allerede inden turneringen gik i gang, og det er fedt, at vi i Italien viser, at vi også kan spille god fodbold med en masse pres, for vi har været kendt for at være meget defensivt indstillede, forklarer Carlo Liberati til TV2 Nord. Italien hev først sejren i land efter en nervepirrende straffesparkskonkurrence, og selvom Carlo Liberati har stor tiltro til den italienske målmand, Gianluigi Donnarumma, så fik straffesparkskonkurrencen dårlige minder til at titte frem. - Jeg kan stadigvæk tydeligt se billedet af Roberto Baggio i 1994 i USA, hvor han brænder det afgørende straffespark. Hård periode for støvlelandet Italien er et af de lande i verden, der har været hårdest ramt af coronapandemien. Derfor kommer EM-sejren også på et meget belejligt tidspunkt. - Jeg tror, at Italien og italienerne havde brug for at blive mestre efter alt det her med coronavirus, siger Carlo Liberati. Hvis det stod til Carlo Liberati, havde finalemodstanderen for Italien heddet Danmark og ikke England. Det havde ifølge ham været mere fair set i forhold til spillet på banen, og han er sikker på, at italienerne også havde slået Danmark. Hans søster bor i London, så ovenpå gårsdagens kamp havde han selvfølgelig italiensk fodboldtrøje på, mens det var sokker med Storbritanniens flag. Efter gårsdagens kamp havde Carlo Liberati flere videoopkald med bekendte i Italien, blandt andet sine forældre. Derfor blev det heller ikke til meget søvn, inden han mødte på job klokken 7:00 for at bage italiensk brød. - Jeg har fået fire timer, men det er også nok, griner Carlo Liberati.

Referat:
Semifinalen blev endestationen for det danske fodboldlandshold ved EM, men alligevel var der stor jubel i det nordjyske, da Italien i går aftes kunne kalde sig europamestre. Carlo Liberati fra Aalborg har fulgt de azurblå gennem hele sit liv.